**Vyhlásenie predkladateľa**

**o bezrozpornosti**

Ministerstvo spravodlivosti Slovenskej republiky (ďalej len „MSSR“) predkladá návrh zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov a ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov (ďalej len „návrh zákona“) na rokovanie vlády Slovenskej republiky bez rozporov s povinne pripomienkujúcimi subjektmi.

**Rozpor s Republikovou úniou zamestnávateľov pretrváva v nasledujúcej oblasti:**

**1. Zmena právnej úpravy náhodného prideľovania vecí súdnym exekútorom v exekučnom konaní**, ktorú pripomienkujúci subjekt odôvodňuje je odôvodňované tým, že pre fungujúce ekonomiku je nevyhnutné udržiavať stabilné ekonomické prostredie, v ktorom majú veritelia zabezpečenú primeranú vymožiteľnosť svojich pohľadávok pri zachovaní vysokého štandardu ochrany spotrebiteľa. Podľa názoru Republikovej únie aktuálna právna úprava zlyhala pri udržaní primeranej efektivity exekučného konania, došlo k významnému zníženiu úspešnosti exekučného konania, pričom efektivita exekučných konaní zásadne klesá aj v dôsledku tejto právnej úpravy, čím dochádza aj k ujme na strane veriteľov.

Stanovisko predkladateľa:

Problematika náhodného prideľovania vecí súdnym exekútorom v exekučnom konaní je obsiahlou a náročnou témou, ktorá nebola obsiahnutá v predkladanom materiáli, a vzhľadom na rozsah úprav navrhovaných Republikovou úniou je nutné, aby prípadná právna úprava bola predmetom medzirezortného pripomienkového konania, preto nebolo možné pripomienke vyhovieť. Zásadná pripomienka bola predmetom rozporového konania, na ktorom predkladateľ deklaroval záujem o riešenie danej problematiky. Predkladateľ na tento účel iniciuje vytvorenie pracovnej skupiny, ktorú budú tvoriť zástupcovia tak veriteľov, ako aj zástupcovia súdnych exekútorov a zástupcovia Ministerstva spravodlivosti Slovenskej republiky, v rámci ktorej sa bude diskutovať o možnostiach úpravy náhorného prideľovania vecí súdnym exekútorom, ako aj o ďalších súvisiacich otázkach (napr. zber údajov, zvýšenie efektívnosti exekučných konaní), pričom výsledkom práce tejto pracovnej skupiny má byť návrh takej právnej úpravy, ktorá efektívnym spôsobom nastaví prideľovanie vecí exekútorom.